《得安溪书知义役义舟图册已成喜寄二首 其二》
宋代·林希逸

邑苦如滩险渐夷，翁犹忉怛为怜儿。人生要有馀无尽，公事元非了是痴。

二籍幸成吾所职，一毫自喜道之亏。药中最是醍醐毒，著眼看渠道好时。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。